Gārzde
Gārzde on küla (skrajciems ehk hajaküla) Lätis Ventspilsi piirkonnas Piltene valla põhjaosas. Gārzde jääb valla keskusest Piltenest 11, piirkonna keskusest Ventspilsist 18,9 ja Riiast 189,6 kilomeetri kaugusele. Küla on tekkinud Gārzde mõisa (Gut Garsden) juurde. Külas kasvavad kolm tamme (ümbermõõt 4.55, 4.75 ja 4.8 m) on looduskaitse all. Küla järgi on nime saanud siluri Ohessaare lademesse kuuluvad Gārzde kihid.